*Što znači crtati? Kakve crte poznajemo? Što možemo izraziti s pomoću točaka i crta?*

TEKSTURA je riječ koja nam označava kakva je površina pod prstima. Ona može biti hrapava, glatka, bodljikava itd. Tekstura neke površine se može crtačkim teksturama izraziti i na papiru. Crtačke su teksture one koje mnoštvom sličnih točaka i crta izražavaju teksturu neke površine.

Crtačke teksture ovise o crtačkom sredstvu i pritisku ruke.

Pronađite vani list neke biljke ili drveća.

*Kako izgleda list izbliza? Što vidimo? Kakva mu je površina?*

*Opipajte ih. Od čega se sastoji? Kakva je njegova struktura? Možemo li ga nacrtati na papiru?*

Olovkom ili flomasterom nacrtajte jedan veliki list. Zatim radite obrisnu liniju i žilice unutar lista.

Zasigurno će biti mnoštvo različitih listića. ☺ Uživajte u crtanju!